
Družba FERSPED, d.o.o, Zaloška cesta 219, 1000 Ljubljana objavlja

JAVNO ZBIRANJE PONUDB ZA PRODAJO NEPREMIČNIN:

Predmet prodaje so naslednji poslovni prostori:

1) z ID znakom: del stavbe 2175-52-10 (Jesenice)


Poslovni prostor je v eZK označen: katastrska občina 2175 JESENICE stavba 52 del stavbe 10 (ID 5474188), z ID znakom: del stavbe 2175-52-10 (Jesenice), po GURS podatkih, 25,8 m2 neto tlorisne površine, ki v naravi predstavlja pisarniški prostor v več etažnem poslovnem objektu, na naslovu Spodnji Plavž 6B, 4270 Jesenice. Leto izgradnje po podatkih GURS-a je 1988.  
Zemljiškoknjižni lastnik je družba FERSPED, mednarodna špedicija, d.o.o., pri čemer je predmetna nepremičnina brez bremen in omejitev.
Nepremičnina se nahaja na pretežno industrijski lokaciji, v bližini železnice. V bližini je vsa pomembnejša javna infrastruktura. 
Navedena nepremičnina ni vzdrževana. Objekt je izpraznjen. 
Parkiranje je možno na parceli, ki je v eZK označena z ID znakom: parcela 2175 8/1 in je v lastništvu vsakokratnih lastnikov predmetne nepremičnine.
Dostop do poslovnega prostora je urejen preko parcele št. 2175 8/1, ki je v lasti vsakokratnega lastnika stavbe 52, vse do parcele 2175 7/2, ki je v lasti Občine Jesenice.
Poslovni prostor ima energetsko izkaznico št: 2026-967-400-135655, ki velja do 17. 04. 2036 z energetskim razredom D.
      Izhodiščna vrednost: 14.000,00 EUR, brez davka, ki ga plača kupec.

2) z ID znakom: del stavbe 679-16-8 (Razvanje)


Poslovni prostor je v eZK označen: katastrska občina 679 RAZVANJE stavba 16 del stavbe 8 (ID 5632995), z ID znakom: del stavbe 679-16-8 (Razvanje), po GURS podatkih, 18,0 m2 neto tlorisne površine, ki v naravi predstavlja pisarniški prostor v več etažnem poslovnem objektu, na naslovu Tržaška cesta 51-53, 2000 Maribor. Leto izgradnje po podatkih GURS-a je 1988.
Zemljiškoknjižni lastnik je družba FERSPED, mednarodna špedicija, d.o.o., pri čemer je predmetna nepremičnina brez bremen in omejitev.
Predmetna nepremičnina se nahaja v naselju Razvanje, na južnem delu Maribora. Lokacija leži ob prometni mestni vpadnici, kar omogoča dobro dostopnost. Okolica je mešana–stanovanjska in poslovna–z bližino trgovin, storitev ter hitrim dostopom do centra mesta.
Navedena nepremičnina ni vzdrževana. Objekt je izpraznjen. Dostop poteka preko nepremičnine z ID znakom: parcela 679 579/14, ki je v lasti pravne osebe INTEREUROPA, Globalni logistični servis, delniška družba, Vojkovo nabrežje 032, 6000 Koper- Capodistria. V zemljiški knjigi ni vknjižena služnost dostopa v korist predmetne nepremičnine.
Stavba ima energetsko izkaznico št: 2022-545-17-94006, ki velja do 04. 02. 2032.
Izhodiščna vrednost: 25.000,00 EUR, brez davka, ki ga plača kupec. 




I. NAZIV IN SEDEŽ PRODAJALCA 
Fersped, mednarodna špedicija, d.o.o., Zaloška cesta 219, 1000 Ljubljana, matična št.: 5069084000, identifikacijska številka za DDV: SI 76557995.

II. POGOJI PRODAJE 
a) Nepremičnina se prodaja po sistemu »videno – kupljeno«. 
b) Upoštevane bodo le ponudbe, ki bodo v celoti izpolnjevale zahtevane pogoje. 
c) Ponudba je zavezujoča in dokončna. 
d) Ponudnik je lahko vsaka pravna ali fizična oseba, ki po veljavnih predpisih izpolnjuje pogoje za pridobivanje nepremičnin na območju RS, po veljavnih predpisih. 
e) Ponudnik je dolžan plačati varščino, s katero jamči za resnost ponudbe in izpolnjevanje pogodbenih obveznosti in predložiti potrdilo o vplačani varščini v višini 10% izhodiščne vrednosti nepremičnine, za katero je oddal ponudbo, s priloženo številko transakcijskega računa (št. računa in naziv banke) za primer vračila varščine. 

Varščina se nakaže na transakcijski račun Fersped, d.o.o., št. SI56 0292 3001 7301 254, odprt pri NLB d.d., in sicer namen nakazila »Varščina – (navedba nepremičnine pod zaporedno št.)« 
Plačana varščina se izbranemu ponudniku vračuna v kupnino, ostalim ponudnikom pa bo vrnjena brez obresti v roku 10 dni od dneva sklenitve prodajne pogodbe z najugodnejšim ponudnikom. 

f) Ponudba mora biti napisana v slovenskem jeziku, ponujena cena pa izražena v EUR. 
g) Pri javnem zbiranju ponudb kot ponudniki ne smejo sodelovati cenilec in člani komisije ter z njimi povezane osebe. Za povezane osebe se štejejo: 
- oseba, ki je s članom komisije ali cenilcem v krvnem sorodstvu v ravni vrsti do kateregakoli kolena, v stranski vrsti pa do tretjega kolena ali če je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne; 
- oseba, ki je s članom komisije ali s cenilcem v odnosu skrbništvu ali posvojenca oziroma posvojitelja; 
- pravna oseba, v kapitalu katere ima član komisije ali cenilec delež večji od 50 % in 
- druge osebe, s katerimi je glede na znane okoliščine ali na kakršnemkoli pravnem temelju povezan član komisije ali cenilec, tako da zaradi te povezave obstaja dvom o nepristranskosti pri delu komisije ali izdelavi cenitve. 

III. ROK SKLENITVE POGODBE 
V roku 15 dni po prejemu obvestila o izbiri mora izbrani ponudnik skleniti s prodajalcem prodajno pogodbo, ki jo pripravi prodajalec, v nasprotnem primeru lahko prodajalec k podpisu pogodbe pozove naslednjega najugodnejšega ponudnika in obdrži varščino ponudnika, ki pogodbe noče skleniti. 
Prodajalec obdrži varščino najugodnejšega ponudnika tudi v primeru, da le-ta odstopi od svoje ponudbe pred izdajo sklepa o izbiri najugodnejšega ponudnika.

IV. NAČIN IN ROK PLAČILA KUPNINE 
Pozvani ponudnik je dolžan plačati celotno kupnino, v enkratnem znesku v roku 30 dni od izdaje računa, na transakcijski račun prodajalca št. SI56 0292 3001 7301 254, odprtega pri NLB, d.d., Ljubljana. Zaradi zavarovanja pravočasnega plačila kupnine se overjeni izvirnik prodajne pogodbe, do katerega je upravičen kupec, deponira pri prodajalcu do plačila celotne kupnine. Plačilo kupnine v roku je bistvena sestavina pravnega posla. V primeru, da kupnina ni plačana v predvidenem roku, se pogodba šteje za razdrto, in se plačana varščina obdrži.

V. DRUGI STROŠKI 
Stroške overitve prodajne pogodbe, plačila davka na promet nepremičnin oziroma davka na dodano vrednost ter stroške zemljiškoknjižnega vpisa lastninske pravice nosi kupec.

VI. PREHOD LASTNIŠTVA
Nepremičnina se izroči kupcu v last in posest s pravico vpisa lastninske pravice na kupljeni nepremičnini po plačilu celotne kupnine.



VII. ROK VEZANOSTI PONUDNIKOV NA DANO PONUDBO 
Ponudniki so vezani na dano ponudbo do dne 31. 03. 2027

VIII. VSEBINA PONUDBE
Popolna pisna ponudba mora vsebovati naslednje podatke:
· navedba identifikacijskih podatkov (ime in priimek/popolno ime firme, naslov/sedež firme, EMŠO/MŠ, DŠ/ID št. za DDV, elektronski naslov in telefonska številka),
· navedba nepremičnine iz objave, ki jo želi kupiti (parc. št. in k.o.),
· navedba ponujene cene v EUR (brez davka), ki mora biti najmanj enaka izhodiščni vrednosti in napisana v točno določenem znesku v evrih s številko in z besedo,
· navedba popolnih podatkov o številki transakcijskega računa ponudnika (naziv banke in številka računa za vračilo varščine),
· fizične osebe morajo obvezno priložiti fotokopijo dokumenta za identifikacijo (kopijo osebnega dokumenta – osebna izkaznica ali potni list), pravne osebe morajo obvezno priložiti izpis iz sodnega registra (ne starejši od 3 mesecev) in samostojni podjetniki morajo obvezno priložiti izpis iz poslovnega registra (ne starejši od 3 mesecev),
· potrdilo o plačani varščini,
· pisno izjavo ponudnika, da se strinja z razpisnimi pogoji.



IX. KRITERIJ ZA IZBOR 
Kriterij za izbor najugodnejšega ponudnika je najvišja ponujena cena. Nepremičnina bo prodana ponudniku, za katerega bo imenovana komisija ugotovila, da je podal najugodnejšo ponudbo in bo s sklepom poslovodstva izbran za najugodnejšega ponudnika. V primeru prejema več ponudb z navedbo enake najvišje cene, se bodo s temi ponudniki, takoj po opravljenem odpiranju ponudb, izvedla dodatna pogajanja v smislu pravil javne dražbe, in sicer ne glede na to, ali so prisotni vsi ponudniki ali njihovi zakoniti zastopniki ali pooblaščenci. Šteje se, da je izklicna vrednost v postopku javne dražbe cena, ki so jo v svojih ponudbah ponudili najugodnejši ponudniki. Izbran bo ponudnik, ki bo na javni dražbi ponudil najvišjo ceno. 
Prodajalec, Fersped, d.o.o., si pridržuje pravico, da brez kakršnekoli odškodninske odgovornosti začeti postopek javnega zbiranja ponudb, v celoti ali za posamezno nepremičnino, do sklenitve pogodbe kadarkoli ustavi. V primeru ustavitve postopka se ponudnikom povrne varščina, v kolikor je že bila vplačana. 
Obveznost družbe Fersped, d.o.o., da s ponudnikom, ki ponudi najvišjo ceno, sklene prodajno pogodbo, je izključena. 
Kupec s sodelovanjem pri zbiranju pisnih ponudb potrjuje, da je seznanjen s stanjem nepremičnine in se odreka odškodninskim zahtevkom iz naslova stvarnih napak.

X. ROK ZA ODDAJO PONUDB 
Rok za predložitev ponudb je 21. 09. 2026 do 12.00 ure. 
Do roka za oddajo ponudb, ki je določen s tem razpisom, lahko ponudnik dopolni oddano ponudbo. 

Pisne ponudbe za nakup nepremičnine je potrebno poslati priporočeno po pošti ali dostaviti osebno v zaprti ovojnici na naslov: Slovenske železnice, d.o.o., Sektor za nepremičnine, Služba za upravljanje z nepremičninami, Kolodvorska ulica 11, 1506 Ljubljana, z oznako »Ponudba za nakup nepremičnine – NE ODPIRAJ! –  Fersped d.o.o. (navedba nepremičnine pod zaporedno številko)«. 
Na hrbtni strani ovojnice mora biti naveden naziv in točen naslov ponudnika.

Za pravočasne bodo veljale ponudbe, ki bodo prispele v vložišče prodajalca najkasneje do vključno 21. 09. 2026 do 12 ure. 

Odpiranje ponudb bo javno in sicer na sedežu Slovenskih železnic, d.o.o., Kolodvorska ulica 11, 1506 Ljubljana, dne 23. 09. 2026 ob 9.00 uri. 

Ponudbe, ki bodo prispele po razpisnem roku (nepravočasne ponudbe) ter pravočasne, vendar nepopolne ponudbe, bo komisija, ki je pooblaščena za izvedbo postopka, izločila in o tem obvestila ponudnike. 
Ponudniki bodo o izboru obveščeni praviloma v 15 dneh od dneva sprejetja sklepa o izbiri najugodnejšega ponudnika.

XI. OGLED NEPREMIČNIN

Ogled nepremičnin se bo izvedel po predhodnem dogovoru z:


· Najo Rolih, 031 656 517, naja.rolih@fersped.si, za poslovni prostor z naslovom Spodnji Plavž 6B, Jesenice, ki je v eZK označen z ID znakom: del stavbe 2175-52-10 (Jesenice). 

· Matejo Kocbek Erker, 051 601 124, mateja.kocbek-erker@fersped.si, za poslovni prostor z naslovom Tržaška cesta 53, Maribor, ki je v eZK označen z ID znakom: del stavbe 679-16-8 (Razvanje)  

XI. VEČ INFORMACIJ 
Dodatne informacije o vsebini objave in postopku zbiranja ponudb lahko ponudniki dobijo po predhodnem dogovoru na sedežu družbe Slovenske železnice, d.o.o., Kolodvorska ulica 11, 1506 Ljubljana ali po telefonu št. (01) 29 14 658, ga. Maša Demšar.







	Fersped, d.o.o.




Priloge: Obvestilo posameznikom glede obdelave osebnih podatkov.




























Priloga

OBVESTILO POSAMEZNIKOM GLEDE OBDELAVE OSEBNIH PODATKOV[footnoteRef:1] [1:  Obvestilo je izdano na podlagi 13. člena Splošne uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; GDPR).] 


Evidenca kupcev nepremičnin

· Upravljavec osebnih podatkov: Slovenske železnice, d.o.o., Kolodvorska ulica 11, 1000 Ljubljana;

· Kontakt pooblaščene osebe za varstvo osebnih podatkov: Slovenske železnice, d.o.o., Kolodvorska 11, 1506 Ljubljana, s pripisom »za pooblaščeno osebo za varstvo osebnih podatkov«, elektronski naslov: dpo@slo-zeleznice.si;

· Namen obdelave osebnih podatkov: priprava in izvedba prodajne pogodbe;

· Pravna podlaga za obdelavo podatkov: 6.b člen GDPR[footnoteRef:2]; [2:  Obdelava je potrebna za izvajanje pogodbe, katere pogodbena stranka je posameznik, na katerega se nanašajo osebni podatki, ali za izvajanje ukrepov na zahtevo takega posameznika pred sklenitvijo pogodbe.] 


· Obdobje hrambe osebnih podatkov: trajno;

· Uporabniki osebnih podatkov: Slovenske železnice, d.o.o., Sektor za nepremičnine;  Fersped d.o.o., Zaloška cesta 219, 1000 Ljubljana, FURS; GURS; občina; notar; sodišče; banke; 

· Informacije o prenosih osebnih podatkov v tretjo državo ali mednarodno organizacijo: /

· [bookmark: _Hlk190259382]Obstoj avtomatiziranega sprejemanja odločitev: /

· Zagotovitev navedenih osebnih podatkov je nujna za pripravo in sklenitev prodajne pogodbe. Posameznik mora posredovati zahtevane osebne podatke, v nasprotnem primeru ne more skleniti prodajne pogodbe.


___________________________________________________________________________

Družba v skladu z določbami GDPR zagotavlja posamezniku, na katerega se nanašajo osebni podatki, uresničevanje pravic, ki so opredeljene v določbah od 12. do 23. člena, ter drugih pravic, ki jih zagotavljata GDPR in vsakokrat veljavni zakon o varstvu osebnih podatkov.

Posameznik lahko svoje pravice do dostopa, popravka in izbrisa oziroma prenosljivosti osebnih podatkov uveljavlja z vložitvijo zahteve, poslane na naslov družbe: Slovenske železnice, d.o.o., Kolodvorska 11, 1506 Ljubljana, s pripisom »za pooblaščeno osebo za varstvo osebnih podatkov« ali na elektronski naslov: dpo@slo-zeleznice.si.  

Družba o zahtevi posameznika, na katerega se nanašajo osebni podatki, odloči v roku enega meseca od prejema popolne zahteve, ta rok pa se po potrebi lahko podaljša za največ dva dodatna meseca. 

Če družba ne odloči o zahtevku, na katerega se nanašajo osebni podatki, ali če posameznik meni, da se njegovi osebni podatki shranjujejo ali kako drugače obdelujejo v nasprotju z veljavnimi predpisi, ima pravico vložiti pritožbo pri Informacijskem pooblaščencu RS.

	



Okrožno sodišče v Ljubljan, reg. vl. 1/1250/00  Osnovni kapital 3.138.556,92 EUR
TRR 02923-0017301254 NLB, d. d., Ljubljana, Matična št. 5069084  DŠ 76557995  ID za DDV SI76557995

